Komission asetus (EY) N:o 1832/2001, annettu 18 päivänä syyskuuta 2001, erityistoimenpiteistä asetuksista (EY) N:o 174/1999, (EY) N:o 800/1999 ja (EY) N:o 1291/2000 poikkeamiseksi maito- ja maitotuotealalla annetun asetuksen (EY) N:o 795/2001 muuttamisesta



Virallinen lehti nro L 249 , 19/09/2001 s. 0003 - 0003



Komission asetus (EY) N:o 1832/2001, annettu 18 päivänä syyskuuta 2001, erityistoimenpiteistä asetuksista (EY) N:o 174/1999, (EY) N:o 800/1999 ja (EY) N:o 1291/2000 poikkeamiseksi maito- ja maitotuotealalla annetun asetuksen (EY) N:o 795/2001 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan ja 31 artiklan 14 kohdan, sekä katsoo seuraavaa: (1) Komission asetuksessa (EY) N:o 795/2001(3), sellaisena kuin se on muutettuna asetuksella (EY) N:o 1342/2001(4), otetaan käyttöön erityistoimenpiteitä sellaisten vientitoimien järjestämiseksi, joita ei ole voitu saattaa loppuun eläinten terveystodistusten pitkien myöntämismenettelyiden vuoksi joissakin jäsenvaltioissa. Menettelyt liittyvät asiaa koskevien päätösten mukaisesti hyväksyttyihin suojatoimenpiteisiin ja tiettyihin kolmansien maiden toimenpiteisiin, jotka aiheuttavat tuontirajoituksia. (2) Joidenkin kolmansien maiden yhteisön tuontiin soveltamat eläinten terveyttä koskevat suojatoimenpiteet ovat yhä voimassa ja haittaavat vientimahdollisuuksia tiettyihin määräpaikkoihin. (3) Vaikutuksia yhteisön viejiin olisi rajoitettava jatkamalla tiettyjen tuotteiden vientitodistusten voimassaoloaikaa ja tiettyjä aikarajoja sekä sallimalla käyttämättömien vientitodistusten peruuttaminen ja vakuuden vapauttaminen. (4) On aiheellista saattaa uudet toimenpiteet voimaan välittömästi, jotta toimijat voivat mukautua uusiin säännöksiin. (5) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 795/2001 1 artiklan 2 kohta seuraavasti: "2. Poiketen siitä, mitä asetuksen (EY) N:o 174/1999 6 artiklassa säädetään, mainitun asetuksen mukaisesti myönnettyjen ja viimeistään 22 päivänä maaliskuuta 2001 haettujen vientitodistusten voimassaoloaikaa jatketaan todistuksen haltijan pyynnöstä: - kuudella kuukaudella, kun todistuksen voimassaoloaika päättyy 31 päivänä maaliskuuta 2001, - viidellä kuukaudella, kun todistuksen voimassaoloaika päättyy 30 päivänä huhtikuuta 2001, - neljällä kuukaudella, kun todistuksen voimassaoloaika päättyy 31 päivänä toukokuuta 2001, - kolmella kuukaudella, kun todistuksen voimassaoloaika päättyy 30 päivänä kesäkuuta 2001, - kahdella kuukaudella, kun todistuksen voimassaoloaika päättyy 31 päivänä heinäkuuta 2001, - yhdellä kuukaudella, kun todistuksen voimassaoloaika päättyy 31 päivänä elokuuta 2001. Todistuksen haltijan viimeistään 30 päivään syyskuuta 2001 mennessä toimivaltaiselle viranomaiselle toimittamasta pyynnöstä vientitodistukset, jotka ovat jo oikeutettuja ensimmäisessä kohdassa säädettyyn toimenpiteeseen ja joita se koskee, peruutetaan ja vakuus vapautetaan." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä syyskuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 116, 26.4.2001, s. 14. (4) EYVL L 181, 4.7.2001, s. 15.